Ef marka má erfðafræðirannsóknir eru íslenskar konur skyldari Írum og Keltum en Norðmönnum . Margt eigum við að minnsta kosti sameiginlegt með Írum , báðar þjóðir hafa verið mótaðar af hrjóstrugu landslagi , hungri og fátækt fyrri alda en notað ástina á ljóðum og sögum til að halda sér gangandi . Það er gaman að heimsækja Dublin og aðrar írskar borgir , velta fyrir sér skyldleikanum og gleyma sér við fjöruga tónlist , áhugaverða menningu og í flottum búðum . Hér sést hinn frægi minnisvarði The Spire í Dublin . Mynd/Pexels.com Flestir ferðamenn heimsækja Írland í júlí og ágúst og ef fólk kærir sig ekki um raðir og mannþröng á helstu stöðum er ráð að koma að hausti og vetri þegar farið er að draga úr mesta straumnum . Guiness-geymslan er einn vinsælasti staður borgarinnar en þar er á sjö hæðum rakin saga bruggverksmiðjunnar í máli og myndum . Húsið sjálft er í laginu eins og ölkrús . Dublin-kastali gæti verið næsta stopp en hann var byggður á þrettándu öld og þar er nú safn muna frá miðöldum . Eftir það er gott að hvíla sig í St. Stephen‘s Green , fallegum skrúðgarði sem gerður var á Viktoríutímanum og er einstaklega gott dæmi um þann landslagsarkitektúr sem þá var vinsæll . Á nánast hverri krá troða upp tónlistarmenn og spila írsku þjóðlögin . Þessi angurværu en heillandi lög sem endurspegla frelsisbaráttu Íra og kúgun þeirra undir enskri stjórn . Hafi menn áhuga á írskri sögu er nauðsynlegt að kíkja í Kilmainham-fangelsið . Þar sátu margir að leiðtogum írsku frelsishreyfingarinnar mánuðum saman í einangrun . Í hópnum voru leiðtogar páskauppreisnarinnar árið 1916 en þeir voru teknir af lífi af breskum yfirvöldum skömmu síðar . Lifandi tónlist á hverri krá Á nánast hverri krá troða upp tónlistarmenn og spila írsku þjóðlögin . Þessi angurværu en heillandi lög sem endurspegla frelsisbaráttu Íra og kúgun þeirra undir enskri stjórn . Írsku krárnar selja flestar mat líka og víða er hann einstaklega góður og það sem meira er , ódýr . Starfsfólk hótelsins þekkir þá bestu og gott að fá upplýsingar hjá þeim um hvar besta matinn er að fá og skemmtilegustu tónlistarmennina . Þarna var ákaflega illa búið að föngum og ekki undarlegt að þegar Norður-Írland fékk sjálfstæði árið 1924 var það fyrsta verk nýrrar ríkistjórnar að leggja fangelsið niður . Nú er þar safn sem minnir á blóðuga kúgun Breta og frelsislogann í brjóstum Íra sem stórveldið náði aldrei að slökkva að fullu . Dublin er höfuðborg og jafnframt stærsta borg Írska Lýðveldisins . Þeir sem vilja ferðast út fyrir borgina ættu að athuga með að ráða sér einkabílstjóra og leiðsögumann og fá þá til að keyra með sig á helstu staði . Þótt það sé dýrara en að taka bílaleigubíl eða rútur eru þessir menn þaulvanir að keyra í vinstri umferð og kunna að segja frá . Þeir komast einnig yfir fleiri staði en hægt er að fara á í skipulögðum rútuferðum og hafa hver og einn einhvers konar sérþekkingu sem gefur aukið vægi . Á Írlandi eru nokkrir af bestu golfvöllum heims og ef menn mæta snemma morguns eða seint að kvöldi býðst afsláttur af vallargjaldinu . Skemmtileg hótel eru í nágrenni við þá flesta en sum eru gamlir kastalar írska aðalsins hefur verið breytt í fyrsta klassa hótel og það er ævintýri líkast að gista í sumum þeirra . Þeir standa yfirleitt alltaf á einstaklega fallegum stöðum og í nágrenni við merka staði . Það er gaman að fara út fyrir borgina og prófa að gista í alvörukastala eina eða tvær nætur . Hin frægu fornrit Íra eru í bókasafni Trinity College . Mynd / David Iliff , www.wikipedia.org